L'Ajuntament de Prades us anima a participar al IIIConcurs d'Instagram Festa de la Farigola

**BASES III CONCURS D'INSTAGRAM FESTA DE LA FARIGOLA**

1. Les fotografies hauran d'estar fetes a Prades i hauran d'incloure un element diferenciador i identificable de la Festa de la Farigola.
2. Pot participar-hi qualsevol persona, major de 13 anys, que faci una fotografia a través d'Instagram i que la pugi a la xarxa seguint aquestes bases.
3. Les fotografies han de ser originals i fetes amb un dispositiu mòbil.
4. El període de participació serà elsdies 26 i 27 de maig de 2018. El tret de sortida del termini vàlid per començar a participar és donarà mitjançant la publicació d'una imatge publicada al perfil **@ajprades** amb l'etiqueta **#festafarigola2018** i igualment tancarà el concurs el mateix perfil amb un fotografia final.
5. Cal posar títol a la fotografia
6. La fotografia ha d'anar degudament etiquetada amb l'etiqueta **#festafarigola2018**, sens perjudici d'altres etiquetes que l'autor hi vulgui incloure.
7. Preferiblement s'haurà d'ubicar geogràficament la fotografia, tot i que no complir aquest requisit no suposarà l'exclusió del concurs.
8. El fet d'etiquetar la foto amb l'etiqueta **#festafarigola2018** implica el reconeixement, per part de l'autor/a, que la foto etiquetada està feta a Prades.
9. No hi ha limitació a la quantitat de fotografies per participant ni es tindran en compte les valoracions d'altres usuaris sobre les fotografies que hi participin.
10. Per tal de poder entrar a concurs és necessari que el perfil de l'usuari sigui públic.
11. Les fotografies no poden contenir ni fer referència a marques de tercers. No poden contenir material obscè, sexualment explícit, violent, ofensiu, incendiari o difamatori. A més les imatges participants han de tenir les autoritzacions necessàries de les persones que hi puguin aparèixer.
12. L'organització podrà rebutjar les fotografies i els missatges que incompleixin les característiques anteriors, que malmetin la imatge de Prades, així com aquelles discriminatòries per qualsevol condició o circumstancia personal o social.
13. El concurs tindrà un únic guanyador. El concurs pot quedar desert si així ho decideix el jurat.
14. El guanyador serà contactat a través d'un missatge a la seva fotografia. El nom del guanyador també es farà públic al compte de Facebook de l'Ajuntament de Prades i/o a la pàgina web. El guanyador haurà de posar-se en contacte amb l'organització al correu info@prades.cat enviant la fotografia guanyadora amb la major resolució possible.
15. El jurat estarà format per persones relacionades amb la cultura i un membre de l'Ajuntament.
16. El premi es podrà passar a recollir fins el dia 28 de setembre de 2018.
17. El premi consistirà en un lot de productes alimentaris.
18. Les imatges publicades a Instagram amb l'etiqueta **#festafarigola2018** podran ser publicades al web de l'Ajuntament de Prades i/o al compte de Facebook.
19. Els drets de les imatges que participin al concurs seran sempre propietat de l'autor i amb Instagram com a co-propietari (tal com marquen les normes d'Instagram). Tot i això els participants cedeixen a l'Ajuntament els drets per utilitzar-les sempre mencionant el nom de l'autor.
20. La publicació d'imatges a Instagram amb l'etiqueta **#festafarigola2018** significa l'acceptació d'aquestes bases.
21. L'organització no es fa responsable de cap problema o error tècnic d'un sistema en línia informàtic, servidor o proveïdor, equip informàtic o error de software de qualsevol correu electrònic que pugui produir-se.
22. Qualsevol qüestió que sorgeixi, no prevista en aquestes bases, serà resolta per l'organització i obligadament acceptada per les persones que hi participin.